Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: (6) bekezdésére a közigazgatási hatósági eljárás és szolgáltatás általános szabályairól szóló 2004. évi CXL. törvény
Paragraph Index: 2089

(4) Az Eht. 134. §-a a következõ (14)–(16) bekezdéssel egészül ki: „(14) A határozott idõtartamú elõfizetõi szerzõdés a meghatározott idõ elteltével megszûnik. A szerzõdés megszûnését megelõzõen a szolgáltató köteles az elõfizetõt a számlalevél mellékletében, számlalevél hiányában írásban, postai úton vagy a szolgáltatás jellegéhez igazodó elektronikus úton tájékoztatni a határozott idejû szerzõdésbõl hátralévõ napok számáról és a szerzõdés megszûnésének idõpontjáról. A felek a határozott idõtartamú elõfizetõi szerzõdésben szabadon megállapodhatnak a határozott idõtartamú elõfizetõi szerzõdés megszûnését követõ új elõfizetõi szerzõdés szerzõdéses feltételeirõl, amely esetben a létrejövõ új szerzõdés csak határozatlan idõtartamú lehet. A felek a határozott idejû szerzõdés idõtartamának meghosszabbításáról a szerzõdés megkötésekor és az elõfizetõ kifejezett nyilatkozata esetén a határozott idõ elteltét megelõzõen szerzõdésmódosítással dönthetnek. A határozott idejû szerzõdés rendkívüli felmondásának feltételeit a szolgáltató az általános szerzõdési feltételekben határozza meg.

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes